Norge ved Kystverket ble av IMO tildelt oppgaven å lede arbeidet med å utvikle et forslag til en strategisk implementeringsplan for e-navigasjon (SIP). Tre av IMOs underkomiteer – NAV, COMSAR og STW – etablerte arbeidsgrupper for e-navigasjon; hver arbeidsgruppe ledet av regiondirektør John Erik Hagen i Kystverket Vest. I tillegg ble det etablert en egen korrespondansegruppe, også ledet av John Erik Hagen, som hadde ansvar for å samle inn innspill fra maritime administrasjoner, deriblant forslag og beslutninger i utviklingen av en strategisk implementeringsplan (SIP).